**DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO NR. TS-255 „Dėl RENGINIŲ ORGANIZAVIMO ROKIŠKIO RAJONO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO“ PAPILDYMO**

2020 m. rugsėjo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos rinkliavų įstatymo 132 straipsniu, Rokiškio rajono savivaldybės taryba

n u s p r e n d ž i a:

1. Papildyti Rokiškio rajono savivaldybės tarybos 2020 m. gruodžio 20 d. sprendimu Nr. TS-255 ,,Dėl Renginių organizavimo Rokiškio rajono savivaldybės viešosiose vietose taisyklių patvirtinimo“ patvirtintų Renginių organizavimo Rokiškio rajono savivaldybės viešosiose vietose taisyklių 52 punktą 52.3 papunkčiu:

 „52.3. jeigu paslauga suteikta, bet pažeidžiant vietinės rinkliavos nuostatuose nustatytus šios paslaugos teikimo sąlygas“.

2. Sprendimą skelbti teisės aktų registre [www.e-tar.lt](http://www.e-tar.lt) ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO projekto ,,DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO NR. TS-255 „Dėl RENGINIŲ ORGANIZAVIMO ROKIŠKIO RAJONO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO“ PAPILDYMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaujantis nuo 2020-07-01 įsigaliojusiu Lietuvos Respublikos rinkliavų įstatymo 132 straipsnio pakeitimu, kuriuo numatyta papildyti vietinių rinkliavų surinkimo, mokėjimo, grąžinimo tvarką, reikia papildyti Renginių organizavimo Rokiškio rajono savivaldybės viešosiose vietose taisyklių 52 punktą nauju 52.3 papunkčiu.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos rinkliavų įstatymo 10, 12 straipsnių pakeitimo ir įstatymo papildymo 132 straipsniu įstatymas.

**Sprendimo projekto esmė.**

Papildyti Renginių organizavimo Rokiškio rajono savivaldybės viešosiose vietose taisyklių 52 punktą nauju 52.3 papunkčiu, atsižvelgiant į teisės akto pasikeitimus.

**Galimos pasekmės, priėmus siūlomą tarybos sprendimo projektą:**

**teigiamos** – taisyklės atitiks teisės aktų reikalavimus;

**neigiamų** pasekmių nenumatoma.

**Finansavimo šaltiniai ir lėšų poreikis**. Nėra.

**Kokia sprendimo nauda Rokiškio rajono gyventojams.**

Taisyklėse numatytas dar vienas vietinės rinkliavos grąžinimo atvejis, susijęs su paslaugos teikimo sąlygomis.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Janina Komkienė